Primolius

Primolius estas genro de araoj kiu enhavas tri speciojn, kiuj estas indiĝenaj de Sudameriko. Ili estas ĉefe verdaj papagoj kun kompleksa koloraro inkludante bluajn, ruĝajn kaj flavajn. Ili havas longajn vostojn, grandajn kurbajn bekojn, kaj nudajn vizaĝajn haŭtaĵojn tipajn de araoj ĝenerale. Ili estas malpli ol 50 cm longaj, multe pli malgrandaj ol la araoj de la genro Ara. Araoj kiuj estas ĉirkaŭ 50 cm longaj, kiel tiuj de la genro Primolius, estas foje nomataj "araetoj".

Taksonomio
La genro havas tri monotipajn speciojn, nome la jenaj:

Genro Primolius, Bonaparte, 1857:
 Blukapa arao, Primolius couloni (Sclater PL, 1876)
 Bluflugila arao aŭ Arao de Illiger, Primolius maracana (Vieillot, 1816)
 Orkola arao, Primolius auricollis (Cassin, 1853)

Specioj

 Blukapa arao aŭ Arao de Coulon, Primolius couloni (Sclater PL, 1876) orienta Peruo, nordokcidenta Bolivio (Pando), kaj malproksima okcidento de Brazilo (Acre). 41 centimetrojn longa, plejparte verda kun kapo, flugilplumoj kaj primaraj kovriloj bluaj. La supra vosto havas kaŝtanbrunan bazon, mallarĝan verdan centron kaj bluan pinton. La subvosto kaj subflugiloj estas verdflavaj. La beko estas palgrizeca kun nigra bazo. Male al plej multaj aliaj araoj, la vizaĝhaŭto kaj bridoj estas malhelgrizecaj. "Species factsheet: Primolius couloni". BirdLife International (2008). Alirita la 24an de Julio 2008.  VU
 Bluflugila arao aŭ Arao de Illiger, Primolius maracana (Vieillot, 1816) Brazilo, Paragvajo, nordorienta Argentino kaj orienta Bolivio. 40 centimetrojn longa, plejparte verda, la supra flanko de kelkaj flugilplumoj estas blua, kaj la malsupra flanko de la flugiloj estas flaveca, la vostpinto, krono kaj vangoj estas bluetaj, kaj la vostbazo kaj ventropeceto estas ruĝaj. La irisoj estas sukcenkoloraj. La nuda vizaĝhaŭto estas flaveca, kiu povas esti blanka en kaptiteco, la beko estas tute nigra. "Species factsheet: Primolius maracana". BirdLife International (2008). Alirita la 24an de Julio 2008.  NT
 Orkola arao, Primolius auricollis (Cassin, 1853) Brazilo (sudokcidenta Mato-Groso, okcidenta Mato-Groso do Sul kaj suda Rondônia), norda Argentino (orienta Jujuy kaj norda Salto), ege norda Paragvajo (Supra Paragvajo kaj Concepción) kaj plejparto de norda kaj orienta Bolivio (Beni, Santa Cruz, Chuquisaca kaj Tarija). 38 centimetrojn longa, plejparte verda, flava bendo sur la malantaŭo de la kolo, vostoplumoj estas ruĝaj ĉe la bazo paliĝantaj al verdaj kaj bluaj, malhelbruna aŭ nigra frunto, rozkoloraj kruroj, la beko estas malhelgriza kun pli helgriza pinto. LC

 Referencoj 



Eksteraj ligiloj

Kategorio:Papagoj
Kategorio:Birdoj de Sudameriko